khistorydata/jeongjo-sjw-relations huggingface dataset:
정조 19년
蔡弘遠啓曰御營廳將官來言今日本廳軍兵日次私習云矣敢啓傳曰知道
정조 19년
傳于黃昇源曰都承旨馳詣受香所奉審摘奸以來
정조 19년
傳于黃昇源曰吏兵房承旨入侍
정조 19년
傳于黃昇源曰未肅拜承旨銓堂許遞
정조 19년
傳于黃昇源曰吏曹參判前望單子入之待下批牌招參政
정조 19년
吏曹參判前望單子李益運落點
정조 19년
傳于黃昇源曰承旨前望單子入之待下批牌招察任
정조 19년
承旨前望單子黃昇源李相璜權坪落點
정조 19년
傳于黃昇源曰新除授承旨待下批牌招察任
정조 19년
傳于黃昇源曰承旨李相璜之特除不但念其舊右相視以古人子之意亦有筵奏固當竭蹶匍匐之不暇而尙無去來永春縣監除授當日辭朝時任縣監都政後遞付
정조 19년
傳于黃昇源曰何時出牌尙未入來承旨權坪熊川縣監除授當日辭朝
정조 19년
傳于黃昇源曰今日承宣之事一何駭然有除以逡巡爲事當該承旨李祉永谷山府使除授當日辭朝時任府使爲先付軍職待窠傳單付
정조 19년
傳于李晩秀曰受由玉堂許遞前望單子入之待下批牌招
정조 19년
玉堂前望單子尹魯東落點
정조 19년
以副修撰尹魯東牌不進罷職傳旨傳于李晩秀曰人不終枳世無棄物自泮試最被拔擢之人也豈可以衆論不念收錄乎三登縣令除授當日辭朝時任縣令過都政後遞付京職
정조 19년
傳于黃昇源曰今聞玉堂嚴耆以親年周甲乞郡云然則宜畀便邑俾侈洗腆與三登外補玉堂相換因此思之職在經幄親年周甲者令該曹訪問書啓此後次次隨窠差送以示朝家惠養之意
정조 19년
傳于李肇源曰備郞沙汰中獨漏曾有外除之命而尙未收用備郞金鎭鼎今日政府使郡守中調用事分付
정조 19년
以慶州府尹望筒傳于黃昇源曰除非啓請窠則承旨不可擬入於外任之望此望筒更爲擬入
정조 19년
傳于黃昇源曰自是弊邑未肅拜仁同府使改差更爲擇差
정조 19년
傳于黃昇源曰今政一名多未收用已經詞訟人中尹可基李元膺李集箕人皆勤榦何邑不可爲今日政皆調用於守令而茂長鎭海永同今日政內擬擬入
정조 19년
以知敦寧望筒傳于黃昇源曰前都摠管洪樂信除授
정조 19년
以尙衣主簿望筒傳于黃昇源曰朴宗善姑爲留置此後牧官馬官當窠直爲差送此窠以虛司果區處事分付
정조 19년
以景慕宮令刑曹正郞望筒傳于黃昇源曰首望兩人守令待窠差擬虛司果區處
정조 19년
傳于李晩秀曰今則無難安之端前直閣李始源仍任自本閣牌招察任蔭官司果尙多未區處者直閣實職京兆之任許遞
정조 19년
傳于黃昇源曰注書出六尙未區處可謂初見於鄭文始參上見窠擬入事分付
정조 19년
傳于黃昇源曰前注書鄭文始旣經六品自可爲郞署見職改差其代擬入
정조 19년
傳于黃昇源曰正學欲扶先從先正之家求其老成人典刑政格雖不爲特敎似無拘前承旨宋煥箕禮曹參議除授縻爾官爵而己則殊非特除之意斯速乘馹上來事下諭
정조 19년
傳于黃昇源曰未肅拜禮曹參議許遞
정조 19년
傳于黃昇源曰儀賓都事金龍柱遞去之後慈殿當有承候之人登科且近三十年前副摠管金漢老知中樞作闕除授
정조 19년
傳于黃昇源曰處分意蓋深矣終枳尙無義焉及第洪樂安參下遠道瓜近弊驛察訪今日政差送蘓弊間毋敢上來
정조 19년
傳于黃昇源曰今因政望聞之有禁漏官出六承傳云而其時傳敎豈不記憶乎更爲取考日記果如所料矣奏時官之承傳卽禁漏兼敎授則豈可與實職之部將同爲陞六乎其委折問于該曹其時錯捧承傳之承旨推考依賞典傳敎兼敎授待窠差定事分付
정조 19년
黃昇源以吏曹言啓曰奏時官賞典兼敎授待窠差定事命下矣新除授典設別提宋慶國承傳與李聖弼無異本職改差何如傳曰允
정조 19년
傳于李肇源曰未肅拜臺諫許遞
정조 19년
傳于李肇源曰未肅拜兩司長官許遞今日政差出
정조 19년
傳于李肇源曰在外臺諫許遞今日政差出
정조 19년
傳于李肇源曰以其地處所當竭蹶何敢待牌持平洪時溥黃山察訪除授當日下送
정조 19년
李肇源以兵批言啓曰知訓鍊今當差出而當品中擬望之人乏少從二品竝擬何如傳曰允
정조 19년
傳于李晩秀曰僉知副末望點下者姑爲權付作窠陞實
정조 19년
傳于李晩秀曰抄上禁軍張漢龍騎撥將李楚大關西人文泗成俱以本道人首擬未爲本道窠近邊將中今日政作窠差送
정조 19년
傳于李晩秀曰久勤尙多積滯則昨政之壯營都提調軍官今政之禁營別軍官擬入者是豈看勞逸差送之意乎兵判推考望筒勿施
정조 19년
傳于李晩秀曰園所植木多年效勞其可以老江差送乎僉使安仁文他鎭邊將中相換
정조 19년
傳于李晩秀曰在外訓鍊正改差今日政差出
정조 19년
都政吏批判書尹蓍東進參判李益運牌不進參議李宗甲進承旨蔡弘遠進以閔持謙爲尙瑞直長尹致猷爲繕工奉事李喜明爲禁府都事李仁祜爲內資奉事朴善浩爲禁府都事順陵直長李尙弼典牲直長蘇洙中相換孟山縣監金洪運永柔縣令金基豐相換宋煥箕尹先普爲承旨林泰遠爲仁同府使沈公燁爲定平府使具興遠爲工曹佐郞李始源爲漢城判官尹應鉉爲漢城主簿柳晦源爲三水府使劉泰說爲漆原縣監李夏保爲鐵原府使權偗爲醴泉郡守趙敬日爲濟州判官任遫爲利仁察訪南公著爲松羅察訪李箕元爲長水察訪秦潚爲安奇察訪李應鼎爲禁府都事鄭來重爲軍資奉事朴宗雨爲繕工奉事安命遠爲尙瑞副直長金仁柱爲刑曹佐郞蔡潤銓爲定山縣監李普源爲陽川縣監金鎭鼎爲仁同府使朴宗海爲贊儀金直休爲沃川郡守李田秀爲工曹佐郞鄭致愚爲新溪縣令李鐔爲濟用副奉事洪樂眞爲監役李得養爲玉果縣監朴彬源爲咸悅縣監金魯敬爲儀賓都事禹成模爲西部令李應會爲引儀兪漢模爲慶州府尹金履成爲大司諫林漢浩爲副修撰許㬘爲軍資主簿金羲淳爲東學敎授嚴思勉爲同福縣監羅州牧使曺翬振安州牧使尹守翼相換李集箕爲茂長縣監李元膺爲永同縣監尹可基爲鎭海縣監權煒爲德山縣監權太應爲工曹正郞孔學周爲活人別提尹心約爲漢城主簿鄭煥恭爲兼引儀柳肅之爲刑曹佐郞李敏植爲興海郡守李志容奉常直長單付鄭好仁爲判敦寧具㢞爲知敦寧韓光綮爲工曹判書李聖圭爲右參贊成德雨爲禮曹參議金熙澤沈縉漢爲禁府都事孔學周爲監察馬思人爲禮曹佐郞朴和源爲假監役禁府都事李喜明義盈奉事金圭容相換禁府都事李應鼎司饔奉事尹鎰相換徐有臣爲典設提調李得臣爲典牲提調具㢞爲瓦署提調申夔相爲禁府都事朴聞遠爲咸鏡都事權中䡄爲監役李繼祜爲引儀徐有聞爲龍崗縣令李長演爲長興主簿通德郞韓師說贈吏參例兼故僉正韓配休贈吏議故生員韓聖佐贈僕正以上刑曹參判韓光近三代追贈金麟采爲禮曹正郞尹載僖爲廣興奉事丁俔祖爲校書校理嚴耆爲梁山郡守李鼎揆爲大司憲洪樂淵爲執義申大尹爲司諫李宇烱爲監察金乃默爲校檢尹行進爲新溪縣令康晉益爲典獄主簿宋聞鶴爲禮賓主簿康國愼爲尙衣別提李憲泰爲永陵令沈逵爲義盈主簿徐應輔爲敦寧主簿韓復衍爲司饔主簿宋慶國爲典設別提李志淳爲司饔主簿李義敎爲恩津縣監趙德敷爲長興主簿尹夔欽爲司圃別提徐在修爲尙衣主簿洪樂安爲景陽察訪徐有豐爲景慕宮令梁山郡守嚴耆三登縣令尹魯東相換金羲淳申大龜爲掌令崔時淳洪時溥爲持平洪克浩爲獻納鄭魯榮申絢爲正言李始源直閣單付徐在修爲刑曹正郞李志淳爲漢城判官李澾爲瓦署別提鄭文始爲造紙別提李奎延爲活人別提具㢞爲大司憲李喆模爲大司諫李萬榮爲執義高宅謙爲司諫文躍淵丁志元爲掌令李之珩宋知濂爲持平朴鍾淳爲獻納趙萬元洪樂敏爲正言宋煥箕禮曹參議單付徐有惇爲尙衣主簿宋欽書爲司饔主簿權襈爲造紙別提趙命喆爲監察申史源爲章陵令尹商欽爲中部令閔廣魯爲禮曹正郞鄭良翰爲慶尙都事權熻爲典設別提柳有澤爲禁府都事崔岦爲禮賓主簿金光遇爲忠淸都事朴性圭爲假監役李玄始爲東部都事韓用謙爲重蒙敎官權載大爲齊陵參奉南履正爲禧陵參奉徐興輔爲北部都事閔章顯爲永陵參奉沈纘之爲順康園守奉官朴肇源爲昭寧園守奉官柳敬鎭鄭信民爲典獄參奉李敬度黃稔爲假引儀李熽爲懿昭墓守衛官金民柱爲泰陵參奉李厚燾爲慶基殿令禁府都事柳有澤義盈主簿沈逵相換金守淵爲南部令南部令金守淵典設別提權熻相換金履禧爲大司憲權裕爲大司諫典籍金初爕柳楨洪宅夏李𡎘以上四館去官
정조 19년
兵比判書沈煥之進參判趙鎭寬進參議崔守魯進參知李周顯進承旨李晩秀進以李昌郁趙明師金致說爲僉知陳邦一爲慶尙左水虞候朴致燁爲知世浦萬戶徐絳輔爲寅火堡萬戶崔壽亨爲靑水萬戶張壽恒爲方山萬戶趙大寬爲玉江萬戶李勉兢鷺梁別將單付護軍朴應浩副司直宋銓趙興鎭竝單付李儒燁爲訓鍊主簿柳師萬爲神方萬戶宋世聃爲溫萬戶劉漢膺爲阿山萬戶咸聖熙爲廢茂山萬戶尹聖任爲古豐山萬戶金重栗爲保山別將張僴爲羅州監牧官李基岳爲西水羅萬戶副護軍趙岐吳載衍李寅植李膺福以上今加折衝加資李東馝爲訓鍊僉正李衡民爲訓鍊判官黃閏銓姜熙文金春衡爲武兼金宇觀爲守門將姜箕煥爲部將金養信同知單付曺命集爲忠壯將朴有範爲慶熙將姜昌煥爲中樞都事權宜一爲慶尙右兵虞候兪漢寓爲北評事洪州營將朴宗柱加資事承傳副護軍單付尹行源爲訓鍊主簿趙德演爲蛇梁萬戶朱炯爲木浦萬戶尹熙東鄭宅興爲羽林將崔命健爲都摠都事副司直成德雨單付金漢升爲平安兵虞候沈趾賢爲統虞候鄭爲訓鍊僉正加設朴萬榮柳台興爲訓鍊判官加設李炯丁龜泰爲訓鍊主簿加設柳相默爲宣傳官柳得源爲訓鍊主簿元道英爲武兼李楚大爲吾老梁萬戶朴有範同知單付曺明集僉知單付副司直宋煥箕尹光普副司果金基厚竝單付呂宅祖爲五衛將金羲淳爲文兼李溶朴有豐爲訓鍊主簿李鎭鼎爲珍島監牧官訓鍊主簿吳性寬本院去官部將李鎭國陞六事承傳副司果權思萬金春衡黃閏銓尹致章閔植慶橚姜熙文金宇觀姜箕煥元道英李東鉉金聖浩尹孝達李厚重竝單付李時晦李儒秀盧秉爲宣傳官南燦鄭選爲武兼柳豐逵李有協李克豐朴鼎煥李東述爲部將柳相斗爲訓鍊副正金翊烈爲訓鍊判官成致鳳爲羅州營將副護軍曺命業李萬運尹喆東李尙顯安橚趙命鎭李海容韓宗一金時肅副司果梁鎭衡元錫龜金處得邊允國崔學律張鋎竝單付金應瑞張趾元爲部將徐志敏李濟英金光琇崔命柱金聲振金尙漸李光煥爲守門將廟坡權管崔命爕嗭洞權管金麗龜大坡兒權管文弼良小坡兒權管白敬琦甲巖權管朴壽奎竝單付金致淇爲忠翊將李春彬丁亮愼爲景福將元聖年爲慶熙將陳漢龍爲防垣萬戶文兼李始源仍任事承傳張齊斗爲忠翊將鄭聖翰爲忠壯將李潤文爲都摠經歷白思祖爲訓鍊主簿副護軍呂宅祖單付張東源爲五衛將姜福麟爲秃用別將同知李春彬丁亮愼元聖年副護軍洪龍健竝單付李儒燁爲宣傳官尹致章爲武兼金尙彬爲訓鍊主簿李東鉉爲武兼老江僉使安仁文赤梁僉使王道平相換李致中爲知事李敬懋爲知訓鍊元永胄爲訓鍊正判府事李命植知事金漢老訓鍊正柳相亮副護軍柳仁喆李城輔副司直黃㮋金履成副司果柳河源林漢浩李奎延兪泰衡李普珩韓啓翼竝單付知事作闕單黃㮋
정조 19년
蔡弘遠啓曰兵批政望旣多人名之誤書且於知中樞作闕之單移除工判之韓光綮混同列書臣之矇然捧入不勝惶悚而兵曹判書沈煥之亦難免不察之失推考警責何如傳曰允
정조 19년
承旨前望單子兪漢寧落點
정조 19년
傳于李晩秀曰玉堂前望單子入之
정조 19년
玉堂前望單子入之校理金觀柱落點
정조 19년
傳于李晩秀曰在外玉堂許遞與未差之代前望單子入之
정조 19년
玉堂前望單子修撰吳鼎源副修撰宋翼孝落點
정조 19년
蔡弘遠啓曰校理嚴耆修撰徐有聞俱以入直移職出去玉堂上下番俱空事甚未安校理金觀柱修撰吳鼎源副修撰宋翼孝竝在外應敎韓光植校理李羲甲副校理李福潤金履喬卽爲牌招以爲推移入直之地何如傳曰允
정조 19년
傳于蔡弘遠曰永宗僉使當日辭朝
정조 19년
備忘記永宗僉使李長喆下直長弓一張長箭一部片箭一部筒兒一介賜給
정조 19년
備忘記楊州牧使申獻朝下直長弓一張長箭一部片箭一部筒兒一介賜給
정조 19년
傳于黃昇源曰守令邊將初仕人皆令明日來待
정조 19년
以應敎韓光植副校理李福潤牌不進罷職傳旨傳于李殷模曰只推
정조 19년
李晩秀啓曰今番秋夕祭享時監察十三員內九員未署經無以分排在前如此之時有署前行公之例今亦依此例出仕事分付何如傳曰今日皆令署經後以爲分差享所之地而如無行公之諸臺牌招擧行
정조 19년
以慶尙監司李泰永狀啓上番軍點送限歲前以該營虞候替行令廟堂稟旨分付事傳于蔡弘遠曰依狀請施行事回諭以忠淸監司柳焵狀啓領府事金憙祿俸終不領受事判付內傳于兪漢寧曰旣無情勢之可言則祿俸何可固拒乎卽令道伯巡路躬往傳諭待領受後發程仍以形止狀聞事回諭記事官方易書啓臣於本月初四日敬奉聖批今初七日馳到忠淸道連山縣傳諭于領中樞府事金憙所住處是白乎則以爲臣之離違京輦縮伏鄕廬已涉三朔矣賤疾轉痼蠢動無望罪戾益積覓死不得敢陳自訟之章惟俟誅殛之典玆於千萬匪意史官遠臨誕宣聖批十行溫諭鄭重懇摯此豈死罪臣所敢承者乎臣以首頓地涕血交逬益知臣罪之罔赦矣仍又伏奉使銜許施之敎以臣螻蟻之微幸逢聖明之時俾伸私義獲遂所願榮幸感激不知所喩第臣以此罪負至重之蹤蒙此涵容曲貸之恩臣之病狀苟有萬分一可强之勢則何敢一向偃處不卽復路而不幸一疾支離宛轉床笫聖諭之下無以自力只自北望雲天耿結隕越而已云矣臣今方復路緣由馳啓爲白臥乎事是良厼詮次善啓向敎是事
정조 19년
黃昇源以吏批言啓曰新除授新溪縣令鄭致愚呈狀內矣身老母素患痰癖之症挾感添劇時日之內萬無離捨赴任之望云親病旣如是則不可强令赴任今姑改差何如傳曰允
정조 19년
李晩秀以弘文館言啓曰本館下番無他推移之員不得已以上番姑降入直之意敢啓傳曰知道
정조 19년
蔡弘遠以都摠府言啓曰今日入直內三廳武兼禁軍及軍兵等當爲中日習射而都目相値不得爲之之意敢啓傳曰知道
정조 19년
蔡弘遠以兵批言啓曰忠翊將李厚坤病難供職呈狀乞遞今姑改差何如傳曰允
정조 19년
蔡弘遠以兵批言啓曰訓鍊正前望中在京無故之人只有二人以二望擬入之意敢啓傳曰知道
정조 19년
蔡弘遠以兵批言啓曰五衛將呂宅祖前任鎭海縣監忠壯衛將曺命集前任統虞候俱在任所上來無期景福宮衛將朴有範病難供職呈狀乞遞竝改差何如傳曰允
정조 19년
蔡弘遠以兵批言啓曰羽林衛將洪龍健前任釜山僉使忠壯衛將李敬進前任洪州營將上來間番次苟艱景福宮衛將金養信慶熙宮衛將張宅誠李得淵俱以身病猝重呈狀乞遞領軍之將輪番之任不可久曠竝改差何如傳曰允
정조 19년
蔡弘遠以兵曹言啓曰龍虎營閑散敎鍊官南有憲等決棍汰去時敎鍊官金益烈韓敬重身病方劇爲先汰去待差病決棍事草記矣今已差病故各決棍五度之意敢啓傳曰知道
정조 19년
蔡弘遠以兵曹言啓曰本曹草記閑散敎鍊官南有憲等九人汰去代各軍門行伍敎鍊官塡差事批旨內殿試未入格四校外竝分揀已差代之類各軍門久勤遷轉之代還送可也事命下矣依傳敎前敎鍊官南有憲簡聖魯洪履喆金益烈韓敬重竝復屬而敎鍊官文載奎禁旅取才敎鍊官朴昌燁黃繼漢廉景應則四校汰去代仍置行伍取才敎鍊官金廷訥則朴致燁遷轉代塡充堂上軍官王道平遷轉代加出堂上軍官朴宗秀陞實矣壯勇營前敎鍊官李愼培禁衛營敎鍊官李光彬御營廳敎鍊官韓昌爀等三人還送各該營門久勤遷轉代使卽復屬訓鍊都監旗牌官全弘喆本局時無見窠云以守禦廳敎鍊官遷轉代令該廳塡差之意分付何如傳曰允
정조 19년
蔡弘遠以壯勇營言啓曰依兵曹草記批旨自本營移差龍虎營敎鍊官李愼培本營敎鍊官李源培邊將遷轉代還差之意敢啓傳曰知道
정조 19년
蔡弘遠以訓鍊都監言啓曰兵曹敎鍊官差定草記批旨內殿試未入格四校外竝分揀已差代之類各該軍門久勤遷轉之代還送可也事命下矣本局前旗牌官全弘喆今無久勤遷轉之代待窠差定之意敢啓傳曰知道
정조 19년
蔡弘遠以禁衛營言啓曰自兵曹龍虎營敎鍊官取才草記批旨內殿試未入格四校外竝分揀已差代之類各該軍門久勤遷轉之代還送可也事命下矣本營前敎鍊官李光彬當爲還差而今此都政姑無久勤遷轉之人待窠卽爲擧行之意敢啓傳曰見兵曹闕記則本營敎鍊官先已遷轉則敢稱無窠乎卿則推考此草記勿施更爲草記可也
정조 19년
蔡弘遠以禁衛營言啓曰依本營草記批旨敎鍊官徐有春先已遷轉代以前敎鍊官李光彬差定之意敢啓傳曰先已差出窠勿施以李光彬差出之意當爲措辭豈敢若是漫漶乎卿之事萬萬駭然矣
정조 19년
蔡弘遠以禁衛營言啓曰本營敎鍊官徐有春遷轉代先已差出金寅哲勿施以前敎鍊官李光彬差定之意敢啓傳曰知道
정조 19년
蔡弘遠以御營廳言啓曰依兵曹草記批旨本廳敎鍊官崔泰嶸邊將遷轉代龍虎營敎鍊官韓昌爀還差之意敢啓傳曰知道
정조 19년
蔡弘遠以守禦廳言啓曰訓鍊都監旗牌官全弘喆本局時無見窠云以守禦廳敎鍊官遷轉代令該廳塡差事自兵曹草記允下矣本廳山城敎鍊官張壽恒遷轉代以全弘喆塡差之意敢啓傳曰待窠還送該營可也
정조 19년
李殷模以義禁府言啓曰洪檍李敏輔金尙集具庠申思運洪檢林濟遠曺允大等各杖八十收贖奪告身三等照律草記批旨內如有功議各減一等可也事命下矣李敏輔九代祖石亨佐理功臣順和君六寸親具庠七代祖仁垕靖社功臣寧城君異姓五寸親云功議各減一等杖六十收贖奪告身一等洪檍五代祖振道靖社功臣金尙集祖弘權揚武原從功臣申思運五代祖黯靖難原從功臣林濟遠五代祖瑞佐理原從功臣曺允大九代祖繼商靖國功臣云竝功減一等各杖七十收贖奪告身二等洪檢唐原尉五寸親云議減一等杖七十收贖奪告身二等之意敢啓傳曰知道
정조 19년
李殷模以義禁府言啓曰姑放罪人金在儉以草記照律事命下矣金在儉依例還囚而全羅監司徐鼎修査啓內以爲以其爰辭中發明諸條參以査官等所報則偸災事本牧場及智力山牧場兩處看坪色吏之自下偸竊合爲五十結斂錢事癸丑年虧欠馬行査時下吏輩謂以浮費所入私自分徵於牧子等處合錢五百三十二兩內昨春以來先捧爲二百三十兩今春封進馬上納時例捧錢二百兩內本牧雜費一竝蠲減只捧九十兩云而今見該吏所供所捧爲一百二十兩矣蠲減則雖果有之而所捧之數未免差爽至於賑政該吏之或稱紙筆債或藉鹽藿價賑穀冒減爲二百三十二石之多者已極駭然而飢民死亡亦爲十一口則許多飢民中十許口因病死亡雖或無怪所謂無一民塡壑者亦爲爽實歉歲大政無過於俵災分賑及橫斂禁斷等數件事而身爲牧官一任下輩之惟意幻弄初不能檢飭又不能摘發此與手犯雖或有間其矇不覺察之罪實合重勘罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外笞杖竝收贖矣金在儉杖八十收贖奪告身三等放送何如傳曰允如有功減一等可也
정조 19년
李殷模以義禁府言啓曰金在儉杖八十收贖奪告身三等照律草記批旨內允如有功減一等可也事命下矣金在儉曾祖有鉉保社原從功臣云功減一等杖七十收贖奪告身二等之意敢啓傳曰知道
정조 19년
李殷模以刑曹言啓曰卽接成均館移文則今八月初七日觀旂橋迎鑾儒生應製時生員李鈺試券以體怪充軍題下故如是移文云矣李鈺忠淸道定山縣充軍定配所卽爲押送之意敢啓傳曰知道
정조 19년
乙卯八月初十日卯時上御重熙堂吏兵房承旨入侍時右承旨蔡弘遠同副承旨李肇源假注書具得魯記注官金良倜記事官吳泰曾以次進伏訖上曰昨日吏兵批都目幾至過半乎弘遠曰未及過半矣上曰望筒不多午前畢度之意傳之可也仍命退承史以次退出
정조 19년
行都承旨黃昇源坐行左承旨李晩秀坐直右承旨蔡弘遠坐左副承旨兪漢寧坐右副承旨李殷模坐同副承旨李肇源坐直注書趙台榮仕直一員未差假注書具得魯仕事變假注書曺錫中仕
정조 19년
李晩秀啓曰來十六日日次儒生殿講日次矣敢稟傳曰爲之
정조 19년
李晩秀啓曰專經文臣殿講來頭日次儒生殿講同爲取稟事命下矣以何日爲之乎敢稟傳曰同日爲之
정조 19년
李晩秀啓曰文臣製述旬後更稟事命下矣以何日爲之乎敢稟傳曰同日爲之
정조 19년
李晩秀啓曰專經武臣殿講以射代講旬後更稟事命下矣以何日爲之乎敢稟傳曰同日爲之
정조 19년
黃昇源啓曰今日聖節望闕禮習儀兩司當爲進參而憲府則監察代行矣諫院則雖無進參之員仍爲行禮之意敢啓傳曰知道
정조 19년
黃昇源啓曰臣昇源今日聖節望闕禮進去下直之意敢啓傳曰知道
정조 19년
傳于蔡弘遠曰吏兵房承旨入侍
정조 19년
傳于李肇源曰守令邊將初仕人入侍
정조 19년
傳于蔡弘遠曰右承旨入侍
정조 19년
李晩秀啓曰判中樞府事李秉模戶曹判書李時秀禮曹判書閔鍾顯永興儀式句管閣臣二直提學李晩秀依下敎來待矣傳曰入侍
정조 19년
兪漢寧啓曰大司憲金履禧大司諫權裕掌令丁志元文躍淵司諫高宅謙獻納朴鍾淳正言洪樂敏牌不進推考傳旨及罷職傳旨今方捧入而監察署經命下之後如是違牌事甚未安大司憲金履禧大司諫權裕更卽牌招而執義李萬榮持平李之珩正言趙萬元俱在外只有持平宋之濂一人無以備員擧行未差之代政官牌招開政差出待下批仍卽牌招以爲署經之地何如傳曰違牌臺諫只推更爲牌招
정조 19년
以掌令丁志元文躍淵司諫高宅謙獻納朴鍾淳正言洪樂敏牌不進罷職傳旨傳于兪漢寧曰只推
정조 19년
兪漢寧啓曰吏曹參判李益運參議朴宗甲牌不進推考傳旨及罷職傳旨今方捧入而開政命下之後如是違牌不卽擧行事甚未安判書尹蓍東受由參判李益運更卽牌招何如傳曰昨日行公之銓堂今日無端違牌致煩酬應豈有如許道理從重推考與參議更爲牌招以吏曹參議朴宗甲牌不進罷職傳旨傳于兪漢寧曰只推
정조 19년
以臺諫牌不進踏下傳旨傳于兪漢寧曰今日政差代
정조 19년
李晩秀以弘文館言啓曰本館下番姑降入直事甚未安今日政新除授玉堂待下批仍卽牌招入直何如傳曰允
정조 19년
有政吏批判書尹蓍東受由參判李益運參議朴宗甲左副承旨兪漢寧進以李秉喆爲執義鄭晩錫爲持平權晙爲正言洪秀晩爲修撰沈奎魯爲副修撰李寅爕爲戶曹佐郞洪若浩爲典獄主簿崔孝達爲仁同府使熊川縣監權坪迎日縣監成道明相換故校理兪彦好贈吏參例兼故通德郞兪偉基贈吏議例兼慶州府尹兪漢謨兩代追贈
정조 19년
兵批判書沈煥之受由參判趙鎭寬參議崔守魯病參知李周顯入直進同副承旨李肇源進副護軍洪樂淵李萬榮申大尹申大龜金羲淳副司直具㢞李鼎揆李喆模成德雨洪克浩李之衍崔時淳副司果申絢鄭魯榮趙萬元僉知單張東源
정조 19년
李殷模啓曰大司憲金履禧大司諫權裕司諫高宅謙獻納朴鍾淳掌令文躍淵正言洪樂敏牌不進推考傳旨及罷職傳旨今方捧入而守令監察署經事命下之後如是違牌不卽擧行事甚未安大司憲大司諫更卽牌招何如傳曰允今日政新除授臺諫中時帶備郞人許遞與踏下之代更爲差出待下批牌招
정조 19년
以正言權晙牌不進罷職傳旨傳于李殷模曰只推更爲牌招
정조 19년
吏批再政以徐有鍊爲司諫金熙采爲掌令姜彙玉爲持平金孝眞爲獻納李重蓮爲正言
정조 19년
以掌令金熙采牌不進罷職傳旨傳于兪漢寧曰只推更爲牌招
정조 19년
兪漢寧啓曰守令監察署經事命下矣憲府則旣已署經而諫院則司諫徐有鍊獻納金孝眞正言李重蓮牌不進罷職傳旨今方捧入而無以備員署經大司諫權裕所當更請牌招而係是一日三牌何以爲之敢稟傳曰在外憲臺許遞前望單子入之違牌諫臺傳旨勿施嚴飭使之夜深前署經
정조 19년
吏批三政以鄭好仁爲判義禁洪明浩爲同義禁李英胄爲禁府都事白海鎭爲監察
정조 19년
持平前望單子入之崔禧延落點
정조 19년
以慶尙監司李泰永狀啓進上山藥限內不得封進惶恐待罪事傳于李肇源曰勿待罪事回諭
정조 19년
以平安監司金載瓚狀啓中和府使尹恒儉肅川府使李馨秀各加棍二十度退限三十日刻期捉得事連加嚴飭事傳于李肇源曰更思肅川倅之獨爲每每逢棍揆以刑政甚爲如何此後勿論未捉納前則其前倖漏之營將兼營將等決棍狀聞事回諭
정조 19년
以慶尙道昌原府按覈御史柳畊書啓判付內啓下義禁府爲旀賓對時詢問用律雖卽下敎若待三公之備員登筵後稟處則獄老生奸難以依據乙仍于査啓爲先啓下爲去乎發遣府郞收議于時原任大臣判金吾以聞爲旀時任禁堂及備堂段置使之各陳意見自卿府論理指一粘啓議讞爲良如敎
정조 19년
傳于李肇源曰夜巡時通符自當勿問其餘奉命人有紙標者無敢詰問問者當用重律至於無標之奉命人只問其姓名放送後翌朝錄告於宣傳官以爲微稟之地又或明知其假稱則一邊保授一邊從門隙轉稟於宣傳官事定式以此傳敎書付宣傳官廳左右巡廳依此遵行而巡邏各營捕廳亦爲知悉
정조 19년
李肇源以兵曹言啓曰依下敎去夜一所巡將南正圭監軍李成德行巡管牌金致命金學徵書員金命澤使令金慶偉軍士十月金等四名龍虎營拘留之意敢啓傳曰渠輩所爲雖甚無狀軍律則稍過矣旣稱奉命則設令無標先爲放送以其緣由來告以請其虛實可也焉敢經夜執留乎巡將似不知分揀放送監軍李成德令禁將嚴棍二十度放送此後依定式傳敎遵行事嚴飭巡廳捕廳三軍門巡廳百弊無非官牌所爲人定前罷漏後捉巡亦郞官牌之操縱奉命之人故爲執捉上司下人故爲放送所爲尤爲節節駭痛官牌等各別嚴棍書員使令軍士等亦爲嚴棍放送可也
정조 19년
李肇源以兵曹言啓曰依傳敎龍虎營拘留監軍李成德移送禁衛營巡將南正圭放送之意敢啓傳曰知道
정조 19년
李肇源以禁衛營言啓曰依兵曹草記批旨監軍李成德嚴棍二十度管牌金致命金學徵各別嚴棍二十五度書員金命澤使令金慶偉軍士十月金等四名亦爲嚴棍二十度後竝放送之意敢啓傳曰知道
정조 19년
李晩秀以禮曹言啓曰卽接齊陵令獻陵令所報則今此本陵秋夕祭享兩官當爲備員而齊陵參奉權載大時在慶尙道安東地未及上來獻陵參奉吳慶元親病猝重萬無進參之路云莫重祭享兩官不可不備齊陵參奉權載大獻陵參奉吳慶元今姑改差其代卽令該曹口傳差出以爲備員將事之地何如傳曰令該曹口傳相換可也
정조 19년
吏曹口傳政事齊陵參奉權載大厚陵參奉鄭文綏相換獻陵參奉吳慶元永禧殿參奉尹覺基相換
정조 19년
李晩秀以弘文館言啓曰新除授校理金觀柱時在京畿驪州地修撰吳鼎源時在慶尙道梁山郡任所副修撰宋翼孝時在平安道龍崗縣任所經筵入番事緊請竝斯速乘馹上來事下諭傳曰依啓
정조 19년
李肇源以戶曹言啓曰永興本宮祭器造成吉日令日官崔景烈推擇則今八月十五日午時爲吉云以此日時始役擧行何如傳曰允
정조 19년
李晩秀以內醫院都提調提調意啓曰年例燕貿唐藥材依昨年磨鍊別單書入之意敢啓傳曰知道
정조 19년
兪漢寧以內醫院都提調提調意啓曰羅州監牧官皮載吉還屬本窠事命下矣鍼醫皮載吉依下敎還屬本院令該曹付軍職冠帶常仕何如傳曰允
정조 19년
兪漢寧以司饔院都提調提調意啓曰本院燔造官主簿李箕元昨日都政長水察訪遷轉矣其代當爲差出而奉事鄭時儉以今年柴場摘奸事方在分院除辭朝仍察燔造之任何如傳曰允
정조 19년
蔡弘遠以刑曹言啓曰卽接左邊捕盜廳移文則壯勇營吹手李大鍊奪其婚書紙逐黜正妻後謂以背夫行淫誣呈京兆則厥女父朴昌郁難雪其言雙丸自砲卽地致命移刑曹勘處事命下故玆以移送云矣取考律文則大明律威逼人致死條有曰威逼緦麻尊長致死者杖九十徒二年半出妻條有曰凡妻無應出而出之者杖八十若妻背夫因而改嫁者絞誣告條有曰誣告死罪未決者杖一百流三千里名例云二罪以上俱發以重者論李大鍊依此律照勘決杖一百後咸鏡道富寧府流三千里定配所卽爲押送之意敢啓傳曰知道此豈以因傳敎樣以行會之事乎當該捕將從重推考
정조 19년
蔡弘遠以義禁府言啓曰保放罪人權中憲査啓旣已啓下還囚議處之意敢啓傳曰知道
정조 19년
禁府啓目監察李碩遠原情云云傳旨內辭緣泛稱遲晩刑推得情何如判付啓名以臺監噤口工謀若不隨現嚴處則何以懲後大抵攝享每如不祭而加之不能致精於祭品先有斁思之歎何暇度思於格思乎此囚爲先削職放送此後臺監之噤口工謀者當用加一倍之律更良嚴飭爲旀以此判付令禮曹大書揭之霜臺壁上爲良如敎又啓目典祀官申淑原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓罷職放送爲良如敎又啓目典籍鄭履綏原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓考律以公罪勘放爲良如敎又啓目假注書金履載李東萬原情云云傳旨內辭緣泛稱遲晩刑推得情何如判付啓金履載段取姸則惑朱夫子猶戒於書字之時況筵席出入宜務純慤豈敢不遵飭敎一味若此乎爲先罷職還屬抄啓文臣肄業於聖經俾知作成之意爲旀李東萬段習容觀戴記所載則賓筵班次之不爲問習於先進而有此擧條之顚錯者駭然甚矣多日滯囚飭已施矣後勿如是之意嚴飭放送爲良如敎又啓目司饔直長李永夏原情云云傳旨內辭緣泛稱遲晩刑推得情何如判付啓是誰之外孫則凡係侈靡之事豈或犯科況旀朝令新頒之下必欲依舊爲奢巧敢以下輩爲弊等說發出口外致使朝令閼而不施者公而負國私而負祖如渠者何可置之着帽之列分院地方編官待奢習侈弊之快祛然後令道臣枚擧實狀報于卿府自卿府粘目請放爲良如敎
정조 19년
刑曹啓目成均館守僕金慶徹等旣已遲晩竝自臣曹考律科罪何如判付啓竝只除尋常各別嚴杖放送爲良如敎
정조 19년
掌令丁志元啓曰請亟寢秋曹罪人柳師文放釋之命仍令王府設鞫嚴問期於得情快正王法措辭現上答曰不允
정조 19년
判府事李命植疏曰伏以臣之被疾沈淹居然跨三朔之久矣頃控至懇只蒙由暇職名未解公務尙接滿心悚悶罔知攸措蓋臣病祟非若外氣之觸冒一時之痛楚而止也年齒已暮氣血隨耗藥餌連試得致分寸之微減烏頭力去無如大勢之日下乍進旋退一向彌留耳聞口語固爲稍通如醉如夢漫無省記宛轉床席非復陽界上意思假使縷命延得時月之間其爲廢疾人則決矣顧臣病勢之輕重淺深有何所關屢瀆崇聽而特臣兼管之職皆係重務一或曠廢其於國計何哉公體何哉簿書簽押雖或隨例錢穀鉤校全未入心種種顚錯非一二計如是而其可能不致僨誤得免罪戾也哉休致之願非不耿耿在心而今則猶屬餘事伏乞聖慈俯諒賤疾之不可復强特許諸任之竝卽鐫解焉噫鞠躬盡瘁此平日所欲自效者而亦不可得矣臣無任伏枕悲號瀝血懇祈之至答曰省疏具悉休致猶靳況許解乎卿其勿辭行公
정조 19년
乙卯八月十一日卯時上御熙政堂吏兵房承旨入侍守令邊將初仕人同爲入侍時右承旨蔡弘遠左副承旨兪漢寧假注書具得魯記注官金良倜記事官吳泰曾定平府使沈公燁三水府使柳晦源鐵原府使李夏保仁同府使金鎭鼎羅州牧使尹守翼慶州府尹兪漢謨興海郡守李敏植蔚珍縣令張夢說永柔縣令金洪運濟州判官趙敬日三登縣令嚴耆龍崗縣令徐有聞珍山縣監韓百源漆原縣監劉泰說玉果縣監李得養咸悅縣監朴彬源茂長縣監李集箕鎭海縣監尹可基同福縣監嚴思勉恩津縣監李義敎永同縣監李元膺東部都事李玄始童蒙敎官韓用謙北部都事徐興輔假監役朴性圭假引儀黃稔李敬度禧陵參奉南正五泰陵參奉金民柱永陵參奉閔章顯順康園守奉官沈纘之昭寧園守奉官朴肇源以次進伏訖上曰邊將則以次問姓名後先爲退出守令以次進前漢謨等以次進伏奏職姓名上敎漢謨曰一兩日內辭朝可也敎守翼曰行步艱澁何故也漢寧曰本有風症今適苦劇云矣上命書榻敎曰羅州牧使尹守翼旣已肅拜矣辭朝則除之直爲下送敎晦源曰從速下去可也敎夢說曰再明下去而下去後必善爲之也敎公燁曰今番移除者善治於陽川故也須益加盡心也敎敏植曰曾見爾不能善射矣百里之才不在於射之能否下去善爲之可也敎耆曰親年周甲乎耆曰然矣敎泰說曰若不能悉心善治則當有別般處分須下去努力可也敎敬日曰爾居何地敬日曰居在開城府矣敎洪運曰永柔稍勝於孟山矣須善爲之敎元膺曰一名中時仕未及外人者爲幾人乎元膺曰朴宗海鄭宗柱二人矣敎可基曰昨日傳敎中首擧爾名予意有在而爾乃爲薄邑矣敎彬源曰爲故忠臣幾代孫乎彬源曰爲曾孫矣敎集箕曰下去善爲之可也敎義敎曰與李義翊爲兄弟乎義敎曰然矣上曰筵席有屢次言及者爾聞之乎義敎曰臣亦得以承聞矣上曰擧爾顔年幾何義敎曰五十三矣敎思勉曰與嚴耆爲幾寸乎思勉曰爲七寸矣上曰尙有故重臣典刑矣年今幾何思勉曰四十六歲矣敎百源曰勿以珍山爲小盡心爲之而先禁邪學可也敎得養曰爾在水原乎得養曰然矣上曰爾曾以明陵參奉削仕乎得養曰然矣上曰爾懲於前罪下去盡力可也上曰初仕人以次進前奏職姓名玄始等進前奏職名上敎玄始曰爾是李仁培之孫李良會之子乎玄始曰然矣上曰年幾何玄始曰三十一歲矣上曰昔在庚申爾祖以宮官善於筆藝命書夙興夜寐箴爾知之否玄始曰臣未及聞之矣敎履正曰爾誰之族也履正曰與南履翼爲八寸矣敎用謙曰爾被選於秋到記者乎用謙曰然矣敎性圭曰爾靈城君從孫乎性圭曰然矣上曰年幾何性圭曰四十四歲矣上曰予之不忘爾家爾知之乎性圭曰臣豈不知聖眷乎敎肇源曰爾錦陽尉子孫乎肇源曰然矣敎纘之曰爾是月令忠義以新定式爲之者乎纘之曰然矣上曰引儀二人奏職姓名呼唱後退去可也漢寧曰今日初仕待令時典獄參奉柳敬鎭誤以李修演塡書於列錄之笏記以致入侍擧行之眩亂事甚駭然判書尹蓍東推考下吏令攸司科治何如上曰依爲之出擧條命書傳敎曰守令旣有一兩日內辭朝之命兩司諸臺牌招署經在外人許遞政官牌招開政待下批亦爲牌招又命書傳敎曰大院君主祀之人位至崇品者初有於判敦寧李灃矣卒逝之後該曹未免眩於擧行雖以停朝市言之大典有昭載而該曹之不爲磨鍊者難免不審禮葬則法文亦足爲傍照之端雖無是也此家人豈比於等閑崇品乎諸凡擧行隨品磨鍊仍以爲例事分付又命書傳敎曰待諸道分留狀修啓各道留庫發遣備郞摘奸反閱曾有下敎矣其在信令之道不可無別般考覈前正郞鄭晩錫前獻納柳畊兵曹佐郞李敬心鄭觀輝文備邊郞差下使之入侍仍命退諸臣以次退出
정조 19년
乙卯八月十一日辰時上御誠正閣左承旨入侍判府事戶曹判書禮曹判書永興儀式句管閣臣同爲入侍時行左承旨李晩秀同副承旨李肇源假注書具得魯記注官金良倜記事官吳泰曾判府事李秉模戶曹判書李時秀禮曹判書閔鍾顯以次進伏訖秉謨曰兩日都政酬應過多聖體若何上曰一樣矣秉模曰王大妃殿氣候若何上曰一樣矣秉模曰惠慶宮氣候若何上曰一樣矣上曰爲所重召卿等矣本宮祭需所入旣以該道進上物種移劃者多矣其中又不可不給代者善爲區處可也秉模曰臣於待罪本道時有會外公貨其後李文源亦有添補換作還穀者以此區劃似好矣上曰以擧條奏達可也秉模曰永興本宮追躋後祭需當爲加磨鍊而漁場屯田市井負木等名色之事關民弊者切勿擧論如有不足物種則以咸興本宮每年進上條從實數移劃事旣承筵敎矣今方依此擧行而其中不可不給代者其數合爲六百九十兩此則該道監營有會外公貨之年前換貿逐歲取耗之穀就此穀中折米限二千三百石劃作永興本宮穀道臣句管以其耗條折米二百三十石今年爲始每年出給於別差以爲從便區處之地而祭需加磨鍊件記別錄以入何如上曰依爲之今則事體自別守僕祭監等定給料窠亦以本道會外換貿條中計給以爲沾漑之地可也出擧條時秀曰祭器造成日子十五十六俱吉云而十五日則廟宮修改擇吉相値當以十六日擧行乎上曰祭器尤有所重先於十五日始役修改則以十六日擧行可也時秀曰祭器六十一件難容一櫃以二櫃分入似好矣上曰從便爲之可也上曰今番都政物議云何秉模曰臣本疎於政格昧於物議故未詳其注擬之如何矣上曰今政多出外補一名亦多爲之矣秉模曰渠輩中邑宰之多莫如今番之政皆出格外特恩擧皆感祝云矣上曰雜岐之多莫如近日雖以奏時官事言之豈有二人承傳之理而此因捧承傳時一之字之漏書奏時官及兼敎授竝爲陞六其時捧傳旨之承宣査出論勘可也上曰今曉之雨幸於秋事矣秉模曰多寡甚適圃菜田穀皆爲霑益矣仍命退諸臣以次退出
정조 19년
乙卯八月十一日巳時上御重熙堂右承旨入侍時右承旨蔡弘遠記事官趙台榮記注官金良倜記事官吳泰曾以次進伏訖上曰政官牌去來催促使之斯速開政可也賤臣承命出傳上命書榻敎曰近來蔭路積滯昨日政雜岐出六中典獄主簿康晉益還屬計士其代差出又命書榻敎曰熊川縣監權坪迎日縣監成道明相換除朝辭仍命退承史以次退出
정조 19년
行都承旨黃昇源坐行左承旨李晩秀坐直右承旨李益運未肅拜左副承旨蔡弘遠坐右副承旨李殷模坐直同副承旨李肇源坐注書趙台榮仕一員未差假注書具得魯仕直事變假注書曺錫中仕
정조 19년
藥房提調臣沈頤之提調臣黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 19년
李殷模啓曰大司憲金履禧未肅拜執義李秉喆掌令丁志元呈辭掌令金熙采傳旨未下持平崔禧延在外宋知濂未署經監察茶時之意敢啓傳曰知道
정조 19년
蔡弘遠啓曰禁衛營將官來言今日本營軍兵日次私習云矣敢啓傳曰知道
정조 19년
李晩秀啓曰明日聖節望闕禮依例爲之之意敢啓傳曰知道
정조 19년
蔡弘遠啓曰判敦寧鄭好仁除拜後過三日不爲出肅依定式推考警責仍卽牌招察任何如傳曰允
정조 19년
傳于黃昇源曰承旨前望單子入之
정조 19년
以司諫徐有鍊正言李重蓮掌令金熙采牌不進罷職傳旨傳于蔡弘遠曰只推
정조 19년
以監軍單子傳于蔡弘遠曰昨日監軍限捉巡間仍察
정조 19년
以全羅右水使李栢然狀啓薪智島萬戶李義載遭父喪事傳于蔡弘遠曰令該曹口傳差出
정조 19년
兵曹口傳政事以朴道炯爲薪智島萬戶
정조 19년
李晩秀以吏曹言啓曰今此各陵殿宮園墓秋夕祭祭官當爲磨鍊而除老病公故外實無推移分排之路依近例刑官及司饔院官員通融塡差之意敢啓傳曰知道
정조 19년
李晩秀以吏曹言啓曰今此各陵殿宮園墓秋夕祭獻官諸執事中時無職名人員令該曹口傳付軍職何如傳曰允
정조 19년
刑曹啓目粘連价川金安倜獄情翻轉則亦難一切準信掘檢一款恐難輕議更加各別嚴覈期於究竟何如判付啓掘檢而無痕損則又將反案置之勿論之科乎其所得情而究竟何關於掘與不掘乎嚴飭道臣別般出意見窮覈以聞事分付爲良如敎又啓目粘連咸昌下吏吳重權之遽然徑斃未施常刑雖甚痛惋是白乎乃在囚是在吳再權相寬及黃召史等三囚仍令具格捧結案稟處爲白乎旀權朴兩女段隨後入庭旣無器械之現贓待結末以隨濫律勘折何如判付啓綱紀凌夷其漸凜然其在用重典之義宜用加一倍之律而先朝處分於會寧人挾銃謀殺府吏時判下中大明律倣用之聖敎似合於此獄是乙喩係關風敎問于大臣稟處爲旀正犯之徑斃不可但以失刑言而正犯旣斃則其餘之究竟爲道伯者何難處置而無正犯之獄無難登聞至煩酬應者道臣事駭然該道臣從重推考爲良如敎
정조 19년
行副司直趙尙鎭疏曰伏以臣卽伏見吏曹成帖以臣差定弘陵秋夕祭獻官臣固當竭蹶趨膺之不暇而第臣素抱貞疾方當換節諸症益復闖肆又自三四日來又因失攝中焦痰痞胸腹牽痛下腹疝動溏泄頻數加之痰火上升吐咯生血呼吸喘促氣息昏薾全廢食飮多灌藥物以此凘頓醜穢之狀實無以自力趨走於淸齋肅敬之地玆敢不避猥越冒控實狀伏乞聖慈特垂鑑諒亟命該曹卽速變通不勝幸甚臣無任云云答曰省疏具悉疏辭許令該曹付標
정조 19년
乙卯八月十二日卯時上御暎花堂同副承旨入侍時同副承旨李肇源假注書具得魯記注官金良倜記事官吳泰曾以次進伏訖上曰注書出去秋夕祭報府持來賤臣承命持入肇源曰再昨日都政大司憲李鼎揆以末擬蒙點旋以未肅拜有許遞之命矣及其捧傳旨之時誤以首望洪聖淵書入至於啓下本院不察之失不勝惶恐而原傳旨不可不改付標以入故敢此仰達矣上曰當該承旨罷職傳旨改付標可也出擧條仍命退承史以次退出
정조 19년
行都承旨趙尙鎭坐行左承旨李晩秀坐右承旨李魯述在外左副承旨金勉柱奉命在外右副承旨蔡弘遠坐直同副承旨李肇源坐直注書趙台榮仕直一員未差假注書具得魯仕事變假注書曺錫中仕
정조 19년
蔡弘遠啓曰大司憲金履禧掌令金熙采未肅拜執義李秉喆掌令丁志元呈辭持平崔禧延在外持平宋知濂未署經監察茶時之意敢啓傳曰猶有未署經臺諫兩司牌招擧行奏御文字事體何如則近日參酌已久矣字劃之雜亂非醉則荒朱子豈不以放意垂戒於銘訓乎當該承旨永宗僉使除授當日辭朝時任僉使令該曹遞付軍職名以啓辭似此諺所謂凍盆寧爲替爲豈敢無難捧入乎在院右位承旨推考
정조 19년
傳于李肇源曰有司堂上入侍
정조 19년
李肇源啓曰備局有司堂上沈頤之李時秀依下敎來待矣傳曰入侍
정조 19년
李肇源啓曰江華留守金履翼依下敎來待矣傳曰入侍
정조 19년
備忘記永宗僉使李殷模下直長弓一張長箭一部片箭一部筒兒一箇賜給
정조 19년
以專經文臣殿講文臣製述日次儒生殿講專經武臣試射取稟傳于蔡弘遠曰以明日爲之改書出處所摛文院爲之若此則試射勢難竝設應射人員皆令應講事分付
정조 19년
傳于蔡弘遠曰曾命以射代講其間必當肄習而以試所之同日竝設更有應講之命矣各廳武臣中優於射而講不熟習者捧自願名下懸註勿爲待令追當以射試之以此分付
정조 19년
傳于蔡弘遠曰明日出宮門路協陽門爲之
정조 19년
傳于李肇源曰北評事兪漢寓江華府試取別遣御史差下使之治裝
정조 19년
承旨前望單子入之尹東晩落點
정조 19년
李晩秀啓曰右副承旨尹東晩牌不進罷職傳旨今方捧入而明日殿座時承旨當爲備員何以爲之敢稟傳曰許遞前望單子入之待下批牌招察任
정조 19년
承旨前望單子入之金勉柱落點
정조 19년
蔡弘遠啓曰兵曹判書沈煥之牌不進推考傳旨今方捧入而明日殿座別侍衛進參命下之後如是違牌事甚未安更卽牌招何如傳曰允
정조 19년
傳于李肇源曰兵曹判書上疏入之
정조 19년
蔡弘遠啓曰兵曹判書沈煥之再牌不進推考傳旨今方捧入而明日殿座別侍衛進參命下之後連事違召不卽承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 19년
蔡弘遠啓曰兵曹判書沈煥之牌不進推考傳旨今方捧入而明日殿座時別侍衛不可不備如是違召不卽承膺事體所在誠極未安更卽牌招何如傳曰兵判必有實病而然矣不然則豈至四招不進乎給由使之調理行公而別侍衛則令亞堂替行事分付傳于李晩秀曰政官牌招開政
정조 19년
傳于李晩秀曰吏曹參議前望單子入之待下批牌招察任
정조 19년
吏曹參議前望單子入之尹行恁落點
정조 19년
以吏曹參議尹行恁牌不進罷職傳旨傳于李肇源曰只推
정조 19년
李晩秀啓曰應敎韓光植校理李羲甲副校理金履喬李福潤修撰洪秀晩副修撰沈圭魯差祭校理金觀柱修撰吳鼎源副修撰宋翼孝在外玉堂上下番俱空事甚未安未差之代今日政差出待下批仍卽牌招入直何如傳曰允在外人許遞今日政差出待下批牌招推移入直
정조 19년
有政吏批判書尹蓍東受由參判黃昇源進參議尹行恁牌不進行左承旨李晩秀進啓曰判書尹蓍東受由參議尹行恁牌招不進小臣獨政未安何以爲之敢稟傳曰仍爲之以趙尙鎭鄭尙愚爲承旨金熙采爲校理李升運爲修撰沈興永爲副修撰
정조 19년
兵批判書沈煥之參判趙鎭寬參議崔守魯病參知李周顯入直進右副承旨蔡弘遠進永宗僉使單李殷模副護軍尹序東副司直李益運鄭晩錫姜彙鈺副司果李趾采兪漢敦尹耆東
정조 19년
李晩秀啓曰明日殿座時承旨當爲備員而右副承旨鄭尙愚差祭無以備員何以爲之敢稟傳曰許遞前望單子入之待下批牌招察任
정조 19년
李肇源啓曰明日殿座時承旨當爲備員而左副承旨金啓洛差祭無以備員何以爲之敢稟傳曰許遞前望單子入之待下批牌招察任
정조 19년
承旨前望單子入之李魯述落點
정조 19년
兵曹口傳政事副司直鄭尙愚金啓洛副司果權晙
정조 19년
傳于李晩秀曰三度待格外之加給由暇然後出仕近於坐邀考官點下係是往役吏判明日直以身病出仕行公出肅後進參試所事分付
정조 19년
傳于李晩秀曰雖出政牌當以試官進懸註而旣命出仕且有政命吏曹判書尹蓍東待開門同爲牌招使之承牌後進去試所
정조 19년
以吏曹參議尹行恁牌不進推考傳旨傳于李肇源曰已有政命待開門一體牌招
정조 19년
李肇源啓曰大司憲金履禧執義李秉喆掌令丁志元牌不進掌令一員未差持平宋知濂未署經崔禧延在外監察茶時之意敢啓傳曰知道違牌兩司諸臺只推豈可無端違牌以致公然酬應乎未差之代明日政差出與違牌諸臺牌招以爲備員署經之地其中抄啓文臣所帶臺職許遞一體差代可也
정조 19년
傳于李肇源曰館直俱空差祭及違牌玉堂許遞今已夜深明日政差出待下批牌招入直
정조 19년
傳于蔡弘遠曰中元夜及前後各一夜弛禁事分付
정조 19년
以監軍單子傳于李肇源曰一員限捉巡仍
정조 19년
李肇源以禮曹言啓曰江華府別遣御史儒生試取事命下矣試取吉日令日官池景泌推擇則今八月二十日爲吉云以此日設行何如傳曰允
정조 19년
蔡弘遠以兵曹言啓曰今此江華府別遣御史武士試射時吉日令日官全宗周推擇則今八月二十日爲吉云以此日設行何如傳曰允
정조 19년
蔡弘遠以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 19년
蔡弘遠以都摠府言啓曰今十四日摛文院齋宿敎是時寶劍侍衛不可不備員而都摠管安昌君燝崔東岳副摠管洪聖淵韓光近俱爲差祭都摠管一員未差寶劍侍衛將無以備員不可無變通之道令政院急速稟旨變通仍令該曹口傳差出待下批牌招以爲備員侍衛之地何如傳曰未差之代政官待開門牌招開政差出而兵判牌去來尙不入來推考申飭行公
정조 19년
蔡弘遠以訓鍊都監言啓曰各軍門軍色從事官如有可以請仍之人則草記請仍事曾有傳敎矣本局前從事官李始源今已敍用仍任何如傳曰允
정조 19년
蔡弘遠以訓鍊都監言啓曰本局別將洪仁默身病甚重勢難察任改差何如傳曰允
정조 19년
蔡弘遠以二所巡廳言啓曰去夜三更二點量犯夜人經筵廳書吏金潤澤執捉拘留之意敢啓傳曰知道
정조 19년
蔡弘遠以二所巡廳言啓曰去夜初更五點量犯夜人幼學成載鉉執捉依例移送秋曹之意敢啓傳曰知道
정조 19년
蔡弘遠以刑曹言啓曰因二所巡廳啓辭去夜初更犯夜人幼學成載鉉移送秋曹事命下矣成載鉉依更數決笞三十度放送之意敢啓傳曰知道
정조 19년
兵曹判書沈煥之疏曰伏以臣久叨本兵重任瘝官敗政貽羞聖朝者固難一二計耳況於日昨大政如臣淺識寡聞何能權衡于一世韎韋內外淸濁之際而幸賴天地曲庇之恩無大無小一以彌綸之餘化按格注擬遂得免夫大戾矣今値齋宿有命陪衛隔晨臣何敢諉以辭單未準三度廉防有關一身姑拈偃息自便之地而第臣所患寒痰之疾近因日候之稍涼早已闖發氣如奔豚衝亘腹部散入肢節方其作痛筋絡相牽呼吸難通以此病狀實無自强趨列董飭諸衛之望矣玆伏承天牌三臨兼奉抄啓文臣考試之命而連犯違傲之科若昧嚴畏之義伏地戰恐不知所以措躬伏乞聖慈諒臣病情之實然念臣職事之難强亟命鐫改臣所帶本兼諸任以重公格以安私分不勝大幸臣無任屛營祈懇之至答曰省疏具悉卿其勿辭行公
정조 19년
乙卯八月十三日卯時上御重熙堂吏房承旨入侍時行右承旨李益運記事官趙台榮記注官金良倜記事官吳泰曾以次進伏訖上曰向來事以後初登筵席乎益運曰然矣上曰左承旨同副承旨入侍賤臣承命出傳行左承旨李晩秀同副承旨李肇源進伏命晩秀書傳敎曰向來事全然忘却昨除承宣矣今因登筵乃恍然其在深惡之意今番點下之出於偶然不可無一番示意俾知此意右承旨李益運前望點下勿施前望單子入之待下批牌招察任益運退出命書傳敎曰禮房承旨馳詣明陵奉審摘奸以來局內諸陵一體奉審以來又命書傳敎曰再明日眞殿行禮時刻則以慈殿氣候之尙未復常欲於天明後爲之而齋宿則依近例當於摛文院爲之該房知悉又命書傳敎曰再度出仕其例旣多明日殿座當以別侍衛進參兵曹判書沈煥之牌招察任又命書傳敎曰慶科當前行幸姑難定期雖爲當在其後畿伯行部從近發行東西近道陵寢承宣已爲奉審處依近例以承宣書啓下禮曹可以修改處修改事分付上曰抄啓文臣親試明日爲之出榻敎上曰抄啓文臣課講明日爲之出榻敎命書傳敎曰承旨房仍右承旨爲禮房肇源曰李益運承旨落點勿施則以前職吏參行公乎上曰吏參落點亦在勿施中矣仍命書榻敎曰吏曹參判前望單子入之待下批一體牌招命退承史以次退出
정조 19년
乙卯八月十三日辰時上御誠正閣有司堂上入侍時同副承旨李肇源假注書具得魯記注官金良倜記事官吳泰曾行司直沈頤之戶曹判書李時秀以次進伏訖上曰曾前江華別遣重臣或御史時皆設文武科否時秀等曰前例皆設文武科矣上曰江華留守入侍賤臣承命出傳以留守方在闕外謂有情勢終不入來之意還入仰對上曰殿座遲待豈敢如此況今日內離發然後明可還營爲秋夕獻官卽爲入侍事注書更爲出傳可也賤臣承命出傳與江華留守金履翼偕入進伏上曰卿到今豈有情勢之可言乎曾前別遣試取時儒試則捧券上送科次乎唱榜則何以爲之乎履翼曰此則本府皆無前例之可據者矣上曰甲申不遠而無文蹟可考者豈非疎漏乎今番則捧券上送唱榜則當赴慶科殿試矣仍敎曰擧子應赴者數多乎履翼曰赴擧儒生不至甚多而其中亦不無實才矣上曰今日卽爲登程可也仍命書傳敎曰沁都慰撫之擧不可緩也況時時別遣御史觀武才曾有定式以近年島人之偏被侵困其所軫念宜有別異依最近例儒生試製武士試射賜第而今番則別遣御史與留守眼同試取儒試則上送科次武技則規矩亦依甲申例六兩三矢百步柳葉箭五矢二分爲之兩技俱入者自可賜第只參一技者拔例特皆直赴會試竝令許赴慶科庭試殿試而試取日子令禮兵曹擇日草記事分付若此則軍兵吏奴皆當赴試獨出身見漏殊非一視之道此輩則試柳葉箭一巡邊二中以上書啓優等者差送鎭堡邊將其餘分等試賞事留守旣聽筵敎還營後使之依此知委擧行又命書傳敎曰明日詣齋所時先詣仁政殿月臺親傳陵廟園宮香祝該房知悉香則依攝傳例爲之事分付又命書榻敎曰不爲仕進承旨牌招又命書榻敎曰明日課講同副承旨進去又命書榻敎曰明日專經文臣殿講文臣製述日次儒生殿講試官兼用仍命退諸臣以次退出
정조 19년
行都承旨蔡弘履齋宿行左承旨李晩秀齋宿右承旨沈基泰齋宿左副承旨未差右副承旨蔡弘遠齋直同副承旨李肇源齋直注書趙台榮齋宿一員未差假注書具得魯齋直事變假注書曺錫中仕
정조 19년
上詣摛文院抄啓文臣親試專經文臣殿講製述專經武臣殿講日次儒生殿講製述罷後內閣政院玉堂藥房口傳問安答曰知道
정조 19년
李晩秀啓曰玉堂備員間視事頉稟之意敢啓傳曰知道
정조 19년
傳于蔡弘遠曰傳香承旨馳詣宗廟永禧殿景慕宮奉審摘奸以來
정조 19년
李晩秀啓曰明日殿坐時承旨當爲備員而右承旨李魯述時在京畿驪州地何以爲之敢稟傳曰許遞前望單子入之待下批牌招察任
정조 19년
承旨前望單子入之李庚運落點
정조 19년
以吏曹判書尹蓍東牌不進推考傳旨參議尹行恁牌不進罷職傳旨傳于李晩秀曰判書更爲牌招去來勿爲呼望參議只推亦爲牌招
정조 19년
有政吏批判書尹蓍東試官進參判黃昇源進參議尹行恁試官進行左承旨李晩秀進以洪受浩爲掌令姜世鷹爲正言李景溟爲校理尹序東爲副校理金熙采爲修撰
정조 19년
兵批判書沈煥之呈辭參判趙鎭寬病參議崔守魯入直進參知李周顯差祭同副承旨李肇源進副司直尹東晩李魯述金觀柱副司果吳鼎源宋翼孝竝單付
정조 19년
承旨前望單子入之蔡弘履落點
정조 19년
傳于李晩秀曰右副承旨聞有實病許遞前望單子入之待下批牌招察任
정조 19년
承旨前望單子入之沈基泰落點
정조 19년
傳于蔡弘遠曰奉命在外承旨許遞前望單子入之待下批牌招察任
정조 19년
李肇源啓曰明日親臨講製試官望單吏禮判短銜宜加行字而竝爲不書有乖格例事涉不審臣之矇然捧入不勝惶恐當該注書所當重勘而本院請推之外無他可施之罰何以爲之敢稟傳曰爾等推考注書則事過後拿處
정조 19년
以平安兵使申應周狀啓方山前萬戶康漢淵許多不法之罪狀令攸司稟處事判付內渠雖不足言顧其任則乘障佩符之官也駭悖失性之各項所犯姑勿論渠敢賊虐平民勒騙良女之不足戶斂革罷出於爲邊民之至意是隱則定制未幾恣意破壞此而尋常勘罪堂堂金石之典爲一鎭將所毁畫事之痛惡孰甚於彼方山前萬戶康漢淵卿其拿去其矣所犯委折一一嚴問捧招狀聞以爲戢一勵百之地爲旀卿段置不能摘發禁戢灣尹箕伯牒狀來到之後始爲謄啓溺職甚矣爲先越俸一等大抵近來西北邊將似此不法愈往愈甚戶斂雖罷橫徵多端昨一椎牛翌收百頭之利今一飼酒後賭千鍾之債每欲隨其現發另行大懲創之政時任邊將安知無似此之輩卿其拔例遍査狀聞事回諭爲旀南北兵使處亦爲下諭期於覈出從實登聞爲良如敎
정조 19년
李晩秀以奉常寺都提調意啓曰東籍親耕田所種皮稷打作則所出爲八石之意敢啓傳曰知道
정조 19년
沈基泰以司憲府言啓曰新除授持平臣宋知濂除拜後尙未署經同臺署經備三員爲之者自是古例而大司憲臣金履禧牌不進掌令臣洪受浩持平臣崔禧延俱在外執義臣李秉喆掌令臣丁志源只有二員在前如此之時乃有二員開坐啓請署經之規今亦依此例開坐署經之意敢啓傳曰知道
정조 19년
蔡弘遠以摠戎廳言啓曰本廳壯抄左司把摠尹𡊠身病猝重勢難察任改差何如傳曰允
정조 19년
日次儒生製述御考榜賦三上一生員金鎰年四十九本延安居果川父進士載恪排律三上一進士鄭璞年六十二本草溪居安東父學生光柱以上直赴會試賦三上二進士崔壽亨年五十六本全州居京父學生禊排律三上二進士安光宇年四十三本竹山居京父贈持平構以上各給二分賦三中進士李在璣年三十七本全州居京父右尹命俊進士金相任年四十三本光州居水原父判官茂澤進士李大圭年五十八本咸平居靈光父學生師俊進士金碩鉉年四十九本金海居京父學生復祚生員李光輔年三十八本全州居抱川父生員章懋排律三中進士趙學駿年六十一本林川居京父學生德彦進士朴長鉉年四十七本密陽居京父學生道文生父僉知道仁進士金鎭白年三十八本善山居京父通德郞玉基進士尹永輝年三十二本坡平居廣州父幼學恒鎭生員金師範年四十三本善山居牙山父生員安基賦三下進士韓錫倫年四十二本淸州居瑞山父學生德雨生員兪益柱年三十六本杞溪居高陽父學生漢禹生員任壽益年三十四本豐川居京父學生尙淹進士李韶九年三十本完山居京父正言遠進士兪漢寔年三十五本杞溪居京父郡守彦錥生員李家淳年二十八本眞寶居禮安父參奉龜書進士韓象洪年三十三本淸州居陰竹父通德郞榮鎭進士李需光年四十四本慶州居保寧父學生慶翊生父學生慶䎘進士吳鼎煥年三十四本羅州居務安父學生一相生員趙鎭翼年三十四本楊州居京父監察宗喆進士李章垕年四十三本星州居金浦父幼學廻進士朴大和年七十七本咸陽居京父生員鳳陽進士李敎明年四十三本延安居京父校理延伋排律三下生員李命熙年四十三本德水居京父學生益彬生父學生復彬進士蔡弘臣年四十六本平康居天安父通德郞綱夏生父通德郞亨夏進士蔡顯國年三十八本平康居京父學生逑夏生父中軍述夏以上各給一分賦次上辛之洛年四十二本靈山居淸安父幼學錫進士尹毅東年五十本海平居仁川父參議得孚生員李箕采年五十二本星山居京父學生得源進士李是銑年五十三本驪州居京父通德郞莊輔生員辛景愈年五十四本靈山居京父學生命相生父通德郞命聖進士宋雲載年三十六本礪山居京父幼學翼亨生員鄭遂龜年四十六本河東居扶餘父僉知師赫進士金載駿年四十一本延安居京父郡守熲生父奉事焴進士金文欽年四十九本商山居京父幼學載厚進士沈鍒年五十九本靑松居富平父學生鳳賢進士李光顯年四十九本全州居抱川父學生元彬進士南熤年五十七本宜寧居綾州父學生夏明生員李秉奎年三十八本全州居鎭川父學生學演進士鄭奎采年四十八本迎日居龍仁父通德郞碩濟生父學生興濟進士郭璿年五十九本玄風居晉州父學生元垕進士李英鎭年二十一本星州居星州父學生敏忠生父生員敏哲進士許綜年六十七本金海居延豊父學生㻋進士李卿尹年四十五本全州居坡州父幼學孝賓進士洪達榮年三十四本豐山居京父縣令樂淵進士嚴喆年四十一本寧越居始興父學生思愼生父學生思悌進士李在誠年四十五本全州居京父學生輔天排律次上生員沈魯巖年三十本靑松居京父副司直樂洙進士柳佺年四十三本晉州居豐德父學生彦晉進士崔鴻晉年五十一本全州居安山父學生光星生父幼學光宅進士趙匡修年五十一本漢陽居平山父學生夢良進士兪漢淳年三十六本杞溪居靑陽父學生彦䎘生員金會淵年四十六本淸風居京父判書鍾正生員金命淵年四十三本淸風居京父判書鍾正進士趙經鎭年三十八本豐壤居京父監察時衡進士李鍾夏年三十四本延安居京父幼學世璞
정조 19년
御題沛公北鄕坐項王東鄕坐賦進士金鎰三上一紫氣降兮東南兩雄生而俱西不須爭於鞭弭且可觀於樽俎胡鄕東而鄕北覿太史之詳敍旣賓主之兩對認位次之相得南遊罷而秉筆序劉項之本末西渡江而特書東會薛而昭載煙波濃以縹管一部畫於千古鴻門呀而日高帝命會以兩豪猜疑心於楚虎跼蹐地於沛龍巢翁主其此宴問其座兮何狀殊揖階之禮待有震坎之方位主固當於鄕東客則宜於面北西騎來而請謝況不能其相敵居王位其此優執臣禮亦彼幸淵鱗蜿兮善變屈一時其何妨雖高低於設席一意思於爭衡其爲坐也各鄕楚越肝而相視方史筆之摭實詎或忽於坐次英雄會其不易東北位其寧迷嵬然坐而面离彼增也則堪笑風何競於自南雲若護於從東寧云卑於屈下生色多於篇中乾坤盪於二座文墨豪於三長曾南北而各戰豈意同其今會聆暗啞於位西覿寬仁於居右靡龍門之善形豈鴻宴之如畫尙心目之瞭然偉筆法之雄哉拚璇題而綴詞發三歎於遺記
정조 19년
御題項羽兵四十萬號百萬在鴻門沛公兵十萬號二十萬在覇上七言二十韻排律進臣鄭璞三上龍虎風雲暗兩營秦人傳牒未分明籠山野竈依依火隔水譙樓閃閃旌試把人心分向背莫將兵數較輸嬴山河一劫將多事天地英雄故竝生吳下收兒張羽翼澤中召噲始軍聲牧羊村裏秦爲閏走鹿原中楚主盟渭岸捷書三戶喜安陽偵報一軍驚後塵渠躡三河路先着吾高百二枰凡楚江山分獸角鷸蚌形勢坼鶉京互將智術夸人聽各以虛聲耀甲兵項氏鋒前添趙卒劉家麾下半秦氓故將百萬加除數瞞示全軍勝敗情地據鴻門山擁壘仗臨淸覇水橫城不惟兵法虛爲實矧是亟關地必爭兩地牙旗紅似別三時殺氣黑知橫幾多粉堞晴相望無數金刀夜各鳴人道衆共能壓寡我生夸數只張名沈河甑釜休誇壯渡渭壺簞積漸迎幄裏晩來無范老行間復見拔陳平龍門記事眞奇壯大白呼來又點評